**A Szent László Völgye Többcélú Kistérségi**

**Társulás Tanácsának**

**58/2016. (XII. 2.) határozata**

**a Szent László Völgye Segítő Szolgálat**

**„Apró Talpak” Családi Bölcsődei Hálózat I.II.III. Csoportja**

**felvételi szabályzatának jóváhagyásáról**

**A Szent László Völgye Többcélú Kistérségi Társulás (a továbbiakban: Társulás) Tanácsa a Szent László Völgye Segítő Szolgálat „Apró Talpak” Családi Bölcsődei Hálózat I.II.III. Csoportja felvételi szabályzatát a határozat melléklete szerinti tartalommal jóváhagyja.**

**A határozat végrehajtásáért felelős: Elnök, intézményvezető**

**A határozat végrehajtásának határideje: folyamatos**

**58/2016. (XII. 2.) határozat melléklete:**

Szent László Völgye Többcélú Kistérségi Társulás

Szent László Völgye Segítő Szolgálat

***„Apró Talpak”*** Családi Bölcsődei Hálózata

**Felvételi Szabályzat**



2017

**1. Általános rendelkezések**

1997. évi XXXI. törvény - a gyermekek védelméről és a gyámügyi igazgatásról- keretein belül **2017 évtől a 3 éven aluli gyermekek ellátása egy gyűjtőfogalom alá kerül, nevezetesen a bölcsődei ellátás fogalma alá.**

**A bölcsődei ellátás egyik új ellátási formája a családi bölcsőde.**

A Gyvt. szakmai végrehajtási szabályait a 15/1998. NM rendelet - a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatáról és működésük feltételeiről- tartalmazza, mely a változásokat lekövetve módosult. A módosításokat a 6/2016. (III. 24.) EMMI rendelet tartalmazza.

***1.1.Egyéb, kiegészítő vonatkozó jogszabályok***

* ***a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló a 15/1998 (IV.30. ) NM rendelet (továbbiakban: NM rendelet)***
* ***a családok támogatásáról szóló 1998. évi LXXXIV. törvény (továbbiakban: Cst.)***
* ***a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet (továbbiakban: Korm. rendelet)***

Az intézmény által működtetett családi bölcsődei hálózat olyan- három egységből álló- családi bölcsődei ellátást nyújtó szolgáltatás, amely a többcélú, közös igazgatású költségvetési intézmény önálló szervezeti és szakmai egységeként működik.

|  |  |
| --- | --- |
| **Intézmény megnevezése:** | **„Apró talpak” Családi Bölcsődei Hálózat~~a~~** |
| Székhely: | **2462 Martonvásár, Szent László út 24.** |
| Levelezési cím: | **2462 Martonvásár, Szent László út 24.** |
| Telefon: | **22/460-023, 22/460-129** |
| e-mail: | **segito.martonvasar@gmail.com** |
| Igazgató: | **Szabóné Pályi Judit** |
| Fenntartó: | **Szent László Völgye Többcélú Kistérségi Társulás** |
| Fenntartó címe: | **2462 Martonvásár, Budai út 13.** |

**2. Ellátás nyújtásának helyszíne**

**Szent László Völgye Segítő Szolgálat „Apró Talpak” Családi Bölcsődei Hálózatának családi bölcsőde I., II., III. csoportja (székhelye és telephelyei: 2462 Martonvásár, Szent László út 24.).**

**3. Az Intézményi Felvételi Szabályzat célja**

Az Intézményi Felvételi Szabályzat céljahogy meghatározza a Szent László Völgye Többcélú Kistérségi Társulás fenntartásában működő családi bölcsődei hálózat intézményi felvételi rendjét, figyelembe véve az ellátási terület demográfiai jellemzőit. Célja továbbá az intézmény jogszerű működésének biztosítása, a zavartalan működés garantálása a biztosítva gyermeki jogok érvényesülését.

Az Felvételi Szabályzat feladata**,** hogy megállapítsa a családi bölcsődei beiratkozás szabályait, a jogszabályok által biztosított keretek között, illetve szabályozza a beiratkozással összefüggő minden olyan kérdést, amelyet az ellátási területek tekintetében a férőhelyek igénybevételére vonatkozóan szükséges meghatározni.

**3.1. Az Intézményi Felvételi Szabályzat hatálya**

A Szabályzat hatálya kiterjed a Szent László Völgye Többcélú Kistérségi Társulás Szent László Völgye Segítő szolgálat „Apró Talpak” Családi Bölcsődei Hálózat három bölcsődei csoportjának részlegeire. A kisgyermek felvételére vonatkozó szabályok érvényesülését követően a szakmai programban megjelölt nevelési gondozási irányelvek, a szakmai, módszertani előírások betartása, alkalmazása mindhárom bölcsődei csoportban egységesen kell, hogy érvényesüljenek.

**3.2. Bölcsődei alapellátás**

**Az intézmény a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 42. § és 42/A §-a szerint biztosítja a gyermekjóléti alapellátást.**

**Az intézmény feladata a családban nevelkedő gyermekek részére 20 hetestől 3 éves korig biztosítja a kisgyermekek napközbeni ellátását, szakszerű gondozást, nevelést. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében.**

**A bölcsőde sajátos nevelési igényű gyermekek nevelését és gondozását is ellátja (szakértői bizottság határozata és kijelölése alapján).**

**4. Ellátásra jogosultak köre**

**4.1. Az „Apró Talpak” Családi Bölcsődei Hálózat bölcsődéi - a Szent László Völgye Többcélú Kistérségi Társulás társulási megállapodásában rögzítettek szerint - az alábbi települések közigazgatási területén lakóhellyel vagy tartózkodási hellyel rendelkező és életvitelszerűen itt élő családok 3 éven aluli gyermekei számára nyújtanak ellátást:**

* **Baracska**
* **Gyúró**
* **Kajászó**
* **Martonvásár**
* **Tordas**
* **Ráckeresztúr**

**4.2.** A családi bölcsődei 21 férőhely számának ellátási területenként történő megoszlása a szolgáltatás biztosításában résztvevő - fentebb felsorolt- települések között lakosságszám arányosan- kvóta formájában- kerül meghatározásra.

Ennek értelmében a férőhelyek településenkénti megoszlása:

* Martonvásár város (lakosságszám: 5668): 7 fő kisgyermek
* Baracska község: (lakosságszám: 2744): 4 fő kisgyermek
* Gyúró község: (lakosságszám: 1246): 2 fő kisgyermek
* Kajászó község: (lakosságszám: 1075): 1 fő kisgyermek
* Tordas község: (lakosságszám: 2027): 3 fő kisgyermek
* Ráckeresztúr község: (lakosságszám: 3398): 4 fő kisgyermek

**Ellátott települések lakosságszáma összesen: 16158 21 fő kisgyermek**

A férőhelyek/kvóták felülvizsgálatának érdekében a feladatellátásban résztvevő önkormányzatok minden év március 31-éig megvizsgálják a Központi Statisztikai Hivatal adott év január 1-jei adatai alapján a települések lakosságszámát.

A lakosságszámra vonatkozóan a Szent László Völgye Többcélú Kistérségi Társulás Tanácsa minden év április 15. napjáig dönt a férőhely/kvóta elosztásának felülvizsgálatáról.

**5. A bölcsődébe való jelentkezés, felvétel**

**A családi bölcsődei ellátást nyújtó intézmény, szolgáltató a Fenntartó által meghatározott napi 10 órában megállapított nyitvatartási időn belül biztosítja a gyermek családi bölcsődei ellátását. Családi bölcsődei ellátás esetén a gyermek, napi gondozási ideje a fenntarthatóság miatt legalább négy órát el kell, hogy érjen. A sajátos nevelési igényű gyermek, napi gondozási ideje négy óránál kevesebb időtartamban is meghatározható.**

**5.1. A bölcsődébe való jelentkezés folyamatának rendje**

**A bölcsödébe való jelentkezés egész évben folyamatosan történik.**

**A családi bölcsődébe a felvétel önkéntes, kérelemre történik, melyet a gyermek törvényes képviselője terjeszt elő „családi bölcsődei” jelentkezési lap nyomtatványon. A szülők a felvételi kérelem nyomtatványt elektronikus formában a** [www.martonvasar.hu](http://www.martonvasar.hu)**, valamint az ellátásban résztvevő önkormányzatok honlapjáról is letölthetik.** A bölcsődei ellátás igénybevételének lehetősége egész évben folyamatos.

A családi bölcsődébe a felvétel

- önkéntes,

- kérelemre történik, melyet a gyermek törvényes képviselője terjeszt elő „családi bölcsődei” jelentkezési lap nyomtatványon,

- a kérelmet az intézmény vezetőjéhez kell benyújtani.

**5.2. A bölcsődei jelentkezési lapok összegyűjtése**

**A felvételi kérelmet az igazgató előjegyzési sorszámmal látja el. Az előjegyzéséről a szülő igazolást kap.**

**5.3. A felvételi kérelmek települési szintű egyeztetése**

**A kérelmet az intézmény igazgatója a beérkezéstől számított 15 munkanapon belül – a gyermek lakóhelye szerint illetékes település önkormányzatával történő előzetes konzultációt követően – bírálja el.**

**5.4. A bölcsődében maradó létszám megállapítása a következő nevelési évre, valamint az óvodákkal való folyamatos egyeztetés**

A családi bölcsőde fenntartója minden év április 30-áig tájékoztatást küld a gyermek lakóhelye, annak hiányában tartózkodási helye szerint illetékes települési önkormányzat jegyzőjének azon harmadik életévüket betöltött gyermekekről, akikről a - Gyvt. 42/A. § (2) bekezdése szerint-, a szülő egyetértésével megállapították, hogy óvodai nevelésre nem érett. A települési önkormányzat jegyzője a tájékoztatást minden év május 15-éig megküldi a gyermek lakóhelye, annak hiányában tartózkodási helye szerint illetékes kötelező felvételt biztosító óvoda vezetőjének.

Ha a gyermek 3. életévét betöltötte, de testi vagy szellemi fejlettségi szintje alapján még nem érett az óvodai nevelésre, a 4. életévének betöltését követő augusztus 31-ig nevelhető bölcsődében.

**6. A felvételi eljárás, elbírálás szabályai**

A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek

* a szülei, törvényes képviselői munkavégzésük - ideértve a gyermekgondozási díj (GYED, GYED- extra) a gyermekgondozást segítő ellátás (GYSE) és a gyermeknevelési támogatás (GYET) folyósítása mellett munkavégzést vállalnak,
* A törvényes képviselői -, munkaerő-piaci részvételt elősegítő programban, képzésben, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben vesz részt, vagy betegség illetve egyéb ok miatt gyermekének napközbeni ellátásáról gondoskodni nem tud.

A családi bölcsődei ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik.

A fenntartó minden év február 15-éig tájékoztatja a szülőket a bölcsődei ellátást nyújtó intézmény, szolgáltató nyári nyitvatartási rendjéről. A nyári zárva tartás időtartamát a fenntartó egy hétben határozza meg.

**6.1. A bölcsődei felvétel elbírálásának szempontjai:**

**A bölcsődei felvétel során előnyben kell részesíteni a rendszeres gyermekvédelmi kedvezményre jogosult gyermeket, akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll. [Gyvt. 42/A.§].**

**Továbbá előnyben kell részesíteni:**

* **Akit egyedülálló vagy időskorú személy nevel, vagy akivel együtt a családban három vagy több gyermeket nevelnek.**
* **Akinek szülője, gondozója szociális helyzete miatt az ellátásról nem tud gondoskodni, [Gyvt. 41.§ (2) bekezdés c) pont, kinek szülője orvosilag igazolt betegsége miatt a gyermekének ellátását biztosítani nem vagy csak részben tudja,**
* **Akit - gyámhatósági határozat alapján - gyámként kirendelt időskorú (a reá vonatkozó nyugdíjkorhatárt elért) hozzátartozója nevel,**
* **A meghatározott sorrendiség figyelembe vétele nélkül – szükség esetén-soron kívül – a Gyvt. 68. §. (3) bekezdésének a) pontja alapján a gyermek bölcsődei ellátását biztosítani kell a hátrányos, halmozottan hátrányos – valamint ha a gyámhatóság védelembe vételt rendelt el és kötelezi a szülőt, hogy folyamatosan vegye igénybe a gyermekek napközbeni ellátását.**
* **Az előző nevelési évről várólistára helyezettek.**

**6.2. A településenként meghatározott kvóták településenkénti túllépése esetén alkalmazandó szabályok:**

Elsődlegesen az adott település lakosai számára meghatározott férőhelyszám/kvóta feltöltése történik meg. Az intézmény által településenként nyilvántartott igénybevevők adatait az intézmény igazgatója minden új jelentkezés alkalmával egyezteti a települési önkormányzatokkal. Amennyiben valamely település kvótája nem kerül betöltésre, intézményvezető megkeresi adott település önkormányzatát, nyilatkozzon a be nem töltött férőhely átengedéséről. Kvótán felüli, szabad férőhelyre – lakóhelytől függetlenül – a 6.1. alpont szerinti sorrendben következő kisgyermek kerülhet felvételre, amennyiben ezen gyermek felvételét a lakóhely szerinti önkormányzat – meglévő kvótája átmeneti időszakra (érintett kisgyermek intézményi ellátásnak idejére) szóló bővítésével, a rendes kvóta szerinti feltételek mellett azzal, hogy következő évben a plusz férőhelyet üresedés esetén vissza kell adnia az átengedő tagönkormányzatnak - támogatja. A támogatás beszerzése érdekében intézményvezető beszerzi adott önkormányzat nyilatkozatát.

**7. Az ellátás igénybevételének módja**

7.1. A bölcsődébe jelentkezés alapja, hogy keresőtevékenységet folytató vagy folytatni kívánó szülő legkésőbb a gyermek bölcsődei ellátásának megkezdését megelőző két héttel jelezze szándékát gyermekének beíratásáról, illetőleg mutassa be jelenlegi vagy a leendő munkáltatójának igazolását arról, hogy a szülő nála alkalmazásban áll vagy fog állni, megjelölve annak kezdő időpontját is.

**7.2. Bölcsődei felvételi kérelemhez szükséges további iratok:**

* **A gyermek- és a beírató törvényes képviselő eredeti lakcímét igazoló érvényes hatósági igazolványa,**
* **A gyermek eredeti TAJ kártyája,**
* **1 hónapnál nem régebbi munkáltatói igazolást**
* **A leendő munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is**
* **Vállalkozás esetén nyilatkozatot a munkavégzésről**
* **Tanuló szülő esetén oktatási intézmény által kiállított iskolalátogatási igazolást, vagy az illetékes munkaügyi központ igazolását a munkaerő piaci képzésen való részvétel idejéről,**
* **A szülő betegsége esetén a háziorvos/szakorvos által kiállított 1 hónapnál nem régebbi igazolást,**
* **A bölcsődei ellátás megkezdésekor a „nyilatkozat a gyermekétkeztetés normatív kedvezmények igénybevételéhez bölcsődei ellátás esetén” nyomtatvány kitöltésével jogosult csak az étkezési kedvezmény igénybevételére.**
* **Rendszeres gyermekvédelmi kedvezményben részesülő gyermek esetén az erről szóló határozatot,**
* **Hátrányos, halmozottan hátrányos helyzetről szóló határozat**
* **Gyermekorvosi igazolást**
* A gyermek SNI státuszáról szóló szakértői bizottság határozatát
* Egyedülálló szülő esetén családi pótlékről szóló igazolást

**8. Felvételről való döntés**

**A szülő gyermeke bölcsődei felvételét az adott nevelési évre folyamatosan kérheti.**

**Az adott nevelési évet követően a május 31. után érkezett jelentkezések várólistára kerülnek, elbírálásuk a szabad férőhelyek függvényében történik.**

**A döntésről az igazgató írásban értesíti a szülőt/törvényes képviselőt.**

**Amennyiben az értesítést a felvételt nyert gyermek szülője nem veszi, vagy az értesítés kézhezvételétől számított 14 napon belül nem jelentkezik, az intézmény a férőhelyet nem tudja tovább biztosítani, ezért a szülői kérelem várólistára kerül.**

**Jogorvoslat: Ha a szülő (törvényes képviselő) az igazgató döntését vitatja, akkor az értesítés kézhezvételétől számított 15 napon belül a Fenntartóhoz fordulhat.**

**A szülő a Szent László Völgye Többcélú Kistérségi Társulás Elnökéhez címzett kérelmet illetékmentesen a Szent László Völgye Segítő Szolgálat vezetőjénél (2462 Martonvásár, Szent László út 24.) nyújthatja be. Az igazgató a szülő kérelmét – az ügy összes iratanyagával és a rendelkezésre álló információkkal együtt 5 napon belül továbbítja a Szent László Völgye Többcélú Kistérségi Társulás székhelytelepülésének jegyzője felé elbírálás céljából.**

**Amennyiben a felvételi kérelmet - férőhelyhiány miatt - nem lehet teljesíteni, úgy az igazgató felhívja a szülő figyelmét arra, hogy a gyermeke jelentkezési lapja várólistára kerül, és üresedés esetén az elhelyezés időpontjáról a szülőt haladéktalanul értesíti.**

**9. Megállapodás kötése**

**Minden bölcsődei ellátás megkezdésekor az intézmény vezetője a szülővel (törvényes képviselővel) megállapodást köt az:**

* **Ellátás várható időtartamáról**
* **A fizetendő személyi térítési díj mértékéről**
* **A fizetendő étkezési térítési díj mértékéről, a fizetésre vonatkozó szabályokról**
* **A kisgyermekek gondozásával, nevelésével kapcsolatos szolgáltatások tartalmáról és módjáról**

**10. Az ellátás megszűnése**

**A bölcsődei ellátás megszűnik:**

* **jogosultsági feltételek megszűnésével,**
* **szülő vagy törvényes képviselő kérelmére,**
* **ha a szülő a gyermek 30 napon túli távollétét nem tudja igazolni,**
* **a házi gyermekorvos szakvéleménye alapján meg kell szüntetni annak a gyermeknek az ellátását, aki egészségi állapota miatt bölcsődében nem gondozható, illetőleg magatartászavara miatt veszélyezteti a többi gyermek fejlődését.**

Az intézményvezető a családi bölcsődei ellátás megszüntetéséről, írásban értesíti a törvényes képviselőt. Egyet nem értés esetén a törvényes képviselő az értesítés kézhezvételétől számított nyolc napon belül a fenntartóhoz fordulhat. A fenntartó jogerős határozatáig az ellátást biztosítani kell.

**11. A vezetők, gondozók és a szülők közötti kapcsolattartás formái**

A családi bölcsődei viszonylatban a szülőkkel közvetlenül a családi bölcsődei gondozó személy, valamint a koordinátor tart közvetlen kapcsolatot. Hatáskörüket meghaladó ügyekben pedig az intézmény igazgatója is gyakorolja a kapcsolattartást. Évente két alkalommal szülői értekezletet tart, valamint szükség estén rendkívüli helyzetben is. A szülői kapcsolattartás formái:

* Szülői értekezletek: csoportonként
* Családlátogatások
* Fogadóórák
* Nyílt napok
* Írásbeli tájékoztatás,
* Elektronikuslevél

**12. Térítési díj befizetésére vonatkozó rendelkezések**

A személyi térítési díjat 1 hónapra **előre kell fizetni**, az adott **hónap 15. napjáig.**

A térítési díjbefizetés időpontja havonta a csoportok faliújságára kifüggesztésre kerül.

A díjat **átutalással** történő rendezéssel a számla kiállítását követő 8 napon belül fizethetik meg. A számlát Martonvásár Város Polgármesteri Hivatalának Gazdasági Osztálya állítja ki. A törvényes képviselő a kisgyermek betegsége esetén is köteles megfizetni a teljes havi térítési díjat.

A térítési díj nem tartalmazza az étkezés díját.

**13. Étkezés**

A gyermekek napi négyszeri étkezésének (reggeli, tízórai, ebéd, uzsonna) megszervezése a családi bölcsőde feladata. Az ételt a martonvásári telephelyű HPM PLUSZ Kft (2462 Martonvásár, Fehérvári u. 1. sz.) biztosítja.

A családi bölcsődében elfogyasztott ételekből az ételmintát 72 órán át őrizzük meg.

A gyermek hiányzása esetén a szülőnek kell lemondani az étkezést (szóban vagy telefonon) reggel 9 óráig. Érkezés előtt visszajelezni szükséges. A lemondott étkezési napok díját a következő havi befizetésnél tudjuk jóváírni.

**Martonvásár, 2016. december 2**

**Jelen felvételi szabályzat 2017. január 1. napján lép hatályba.**

 **Szabóné Pályi Judit**

 **igazgató**